जीसस ह्युअर्टा डि सोटो

**जीसस ह्युअर्टा डि सोटो बालेस्टर** (मैड्रिड, १९५६) अर्थशास्त्र के आधुनिक ऑस्ट्रियन स्कूल के सबसे प्रमुख अर्थशास्त्रियों में से एक हैं, वे एक स्पैनिश राजनीतिक सैद्धांतविद हैं जोकि मैड्रिड की युनिवर्सिडाड रे जुआन कार्लोस में पॉलिटिकल इकॉनोमी के प्रॉफ़ेसर के रूप में कार्यरत हैं। ह्युअर्टा डि सोटो लुड्विग वॉन मिसेस इंस्टीट्यूट के सदस्य हैं और वे फ़ंडासिओन इंस्टिट्युटो मैड्रिलेनो डि एस्ट्युडिओस एवान्ज़ाडोस (आइएमडीईए) सीन्सिआस सोशिआल्स [द मैड्रिड इंस्टीट्यूट फ़ॉर एड्वान्स्ड स्टडीस, सोश्यल साइंसिस] के सहायक व संरक्षक और मॉन्ट पेलेरिन सोसायिटी (२०००-२००४) के उपकुलपति भी रहे हैं। ह्युअर्टा डि सोटो ने कई सारे महत्वपूर्ण अकादमिक योगदान किये हैं जिनमें उनकी पुस्तक, प्लेन्स डि पेन्शन्स प्रिवाडोस [प्रायवेट पेन्शन प्लान्स] भी सम्मिलित है जिसके लिये उन्हे किंग जुआन कार्लोस द्वारा १९८३ में प्रेमिओ इंटरनेशनल डि इकॉनोमिआ [द किंग जुआन कार्लोस इंटरनेशनल प्राइज़ फ़ॉर इकॉनोमिक्स] का पुरस्कार प्रदान किया गया था।

## शिक्षा व व्यवसाय

जीसस ह्युअर्टा डि सोटो ने दो डॉक्टरेट् की उपाधियां अर्जित की हैं: पहली न्यायशास्त्र में १९८४ में और दूसरी अर्थशास्त्र में १९९२ में, ये दोनों डॉक्ट्रेट की उपाधियां उन्हें मैड्रिड की युनिवर्सिडाड कम्प्लूटेन्स द्वारा प्रदान की गईं। उन्हें बैंक ऑफ़ स्पेन द्वारा छात्रवृत्ति प्रदान की गई जिसके द्वारा उन्होंने स्टैनफ़ोर्ड युनिवर्सिटी में अध्ययन कर अपनी एमबीए की डिग्री अर्जित की। सन १९७९ में ह्युअर्टा डि सोटो को लॉ स्कूल ऑफ़ मैड्रिड की युनिवर्सिडाड कम्प्लूटेन्स में पॉलिटिकल इकॉनोमी के प्रॉफ़ेसर के रूप में नियुक्त किया गया। सन २००० से वे मैड्रिड के स्कूल ऑफ़ लॉ एन्ड सोश्यल साइंसिस ऑफ़ द युनिवर्सिडाद रे जुआन कार्लोस में पॉलिटिकल इकॉनोमी के प्रॉफ़ेसर के रूप मे कार्यरत हैं। इसके अतिरिक्त, संपूर्ण युरोपिअन महाद्वीप और विश्व के अन्य देशों में ऑस्ट्रियन स्कूल ऑफ़ इकॉनोमी के सिद्धांतों और प्रतिमानों को स्थापित करने के उद्देश्य के लिये प्रयत्नरत रहते हुये, अक्टूबर २००७ से, उन्होंने इस युनिवर्सिटी में ऑस्ट्रियन अर्थशास्त्र से संबंधित एकमात्र आधिकारिक शैक्षणिक मास्टर्स प्रोग्राम के लिये शिक्षा प्रदान की है और यह मास्टर्स डिग्री का प्रोग्राम संपूर्ण युरोपिअन युनिअन में अधिकृत और मान्य है। मई २००४ मई उन्होंने अकादमिक जर्नल, प्रोसेसोस डि मर्काडो: रिविस्टा युरोपिआ डि इकॉनोमिआ पॉलिटिका [मार्केट प्रोसिसेस: युरोपिअन जर्नल ऑफ़ पॉलिटिकल इकॉनोमी] की प्रथम संपादक के रूप में स्थापना की और तब से अबतक वे इस अकादमिक जर्नल के संपादक हैं। यह अकादमिक जर्नल हर वर्ष में दो बार सभी युरोपिअन युनिअन की आधिकारिक भाषाओं में ऑस्ट्रियन स्कूल ऑफ़ इकॉनोमी से संबंधित लेख प्रकाशित करता है। ह्युअर्टा डि सोटो ने नोबेल पुरुस्कार से सम्मानित ऑस्ट्रियन अर्थशास्त्री फ़्रेडरिक हायेक की संग्रहित कृतियों का स्पैनिश भाषा के संस्करण का संपादन भी किया। वे क्वाटर्ली जर्नल ऑफ़ ऑस्ट्रियन इकॉनोमिक्स, द जर्नल ऑफ़ मार्केट्स एन्ड मॉरालिटी और जर्नल, न्यू पर्स्पेक्टिव्स ऑन पॉलिटिकल इकॉनोमी के संपादकीय परिषद के सदस्य हैं और वे शोसिडाड पैरा एल एस्ट्युडिओ डि ला एक्सिओन ह्युमना [सोसाइटी फ़ॉर स्टडी ऑफ़ ह्युमन एक्शन] के सह-संस्थापक भी हैं। इसके अलावा, वे जुआन डि मैरिआना इंस्टिट्यूट ऑफ़ मैड्रिड से भी जुडे हुये हैं।

## पुरस्कार व सम्मान

ह्युअर्टा डि सोटो को दो विश्वविख्यात विश्वविद्यालयों द्वारा सम्मानपूर्वक डॉक्टरेट की उपाधि प्रदान की गई है। सन २००९ मई ह्युअर्टा डि सोटो को फ़्रान्सिस्को मार्रोक्विन युनिवर्सिटी द्वारा उनकी पहली हॉनोररी डॉक्टरेट की उपाधि प्रदान की गई और इसके बाद उन्हें ऐसा ही सम्मान एलेक्जान्ड्रु आइओआन कूजा युनिवर्सिटी जासी (रोमानिआ, २०१०) के द्वारा दिया गया, यह इंस्टिट्यूट लेनिन द्वारा १९१९ में स्थापित किया गया था। अन्य अंतर्राष्ट्रीय अकादमिक सम्मानों के साथ ही, उन्हें एडाम स्मिथ अवार्ड, सीएनई ऑफ़ ब्रसल्स (२००५) द्वारा, द फ़्रान्ज़ क्युहल मेमोरिअल प्राइज़ फ़ॉर एक्सिलेंस इन इकॉनोमिक एड्ज्युकेशन, युनिवर्सिटी ऑफ़ इकॉनोमिक्स इन प्रेग (२००६) द्वारा, द गैरी जी. स्च्लारबाम प्राइज फ़ॉर लिबर्टी (सालामान्का, २००९) और फ़ॉमेन्ट डेल ट्रेबाल नेसिओनाल का मेडल (बार्सिलोना, २००९) भी प्राप्त हुये। और फ़िर जून २१, २०१३ को उन्हे युनिवर्सिटी ऑफ़ गॉट्टिन्जेन (जर्मनी) द्वारा गोल्ड हायेक मेडिल प्रदान किया गया।

## आर्थिक व राजनीतिक विचार

ह्युअर्टा डि सोटो के प्रमुख बौद्धिक योगदानों में सबसे अधिक सम्मानित कार्य उनकी उद्यमिता और सोश्यलिज़्म की असम्भवता के अध्ययन जो उनकी पुस्तक, सोश्यलिज्म, इकॉनोमिक कैल्क्युलेशन, एन्ड ऑन्ट्रिप्रिनियरशिप (२०१०) में प्रस्तुत हुये, आर्थिक चक्रों के ऑस्ट्रियन सिद्धांत का विकास जोकि उनकी पुस्तक, मनी, बैंक क्रेडिट, एन्ड इकॉनोमिक सायकिल्स में प्रस्तुत किया गया और डायनामिक सामर्थ्य (एफ़िसिएंसी) का सिद्धांत जोकि उनकी पुस्तक द थ्योरी ऑफ़ डायनामिक एफ़िसिएंसी में प्रस्तुत किया गया है। ह्युअर्टा डि सोटो यह मानते हैं कि सामाजिक वास्तविकता के विश्लेषण की यह मांग होती है कि यह तीन तरीके उपयुक्त मिश्रित रूप से अपनाये जाएं: सैद्धांतिक (वॉन मिसेस), एतिहासिक-विकास संबंधित (हायेक) और नैतिक (रॉथबार्ड)। जीसस ह्युअर्टा डि सोटो की कृतियां २१ भाषाओं में अनुवादित हो चुकी हैं जिनमें कि रशिअन और अरेबिक भाषाएं भी शामिल हैं। सैद्धांतिक रूप से, प्रॉफ़ेसर ह्युअर्टा डि सोटो यह मानते हैं कि अनार्कोकैपिटलिज़्म सैद्धांतिक रूप से क्लासिकल लिबर्लिज्म से बेहतर थ्योरी है। साथ ही वे संपूर्ण आर्थिक लिब्रलाइज़ेशन और तत्कालीन वित्तीय व्यवस्था के संपूर्ण निरीक्षण और बदलाव का भी समर्थन करते हैं जिसके अनुसार गोल्ड स्टैन्डर्ड की पुन:स्थापना की जानी चाहिये और बैंकिंग व्यवस्था पर एक १००-प्रतिशत रिजर्व की शर्त लगाई जानी चाहिये। अन्य सैद्धांतविदों, जैसे कि मरे रॉथबार्ड की ही तरह वह इस विचार का समर्थन करते हैं कि स्पैनिश स्वर्णिम काल के दौरान सालामान्का स्कूल एतिहासिक रूप से ऑस्ट्रियन स्कूल का आमतौर पर और विशिष्ट रूप से आर्थिक मुक्तिवाद का सैद्धांतिक, न्यायिक और आर्थिक शुरुआती आधार था; जिसका अर्थ यह है कि आजकल जिसे हम "आर्थिक विञान" कहते हैं उसका विकास स्कूल ऑफ़ सालामान्का के दौरान ही हुआ। व्यावहारिक अर्थशास्त्र के संदर्भ में ह्युअर्टा डि सोटो का प्रख्यात कार्य उनका यूरो का समर्थन है, जो उनके अनुसार गोल्ड स्टैन्डर्ड का "प्रतिरूप" ही है जिसमें यह सामर्थ्य है कि वह राजनेताओं, दफ़्तरशाहों और दवाब बनाने वाले समूहों को अनुशाषित कर सके।

ह्युअर्टा डि सोटो को कई सारे अकादमिक नवयुवकों, नवयुवतियों के समूहों और अनुयायियों का समर्थन प्राप्त करने में सफ़लता प्राप्त हुई है जिनमें कि अन्य कई प्रमुख लोगों के साथ डाक्टर्स फ़िलिप बैगस, मिग्वेल एन्जेल एलोन्सो नीरा, डेविड हॉडेन, गैब्रिअल काल्ज़ाडा, जेविअर एरानज़ाडी डेल सेर्रो, ऑस्कर वारा क्रेस्पो, एड्रिआन राविअर, जुआन रैमन रालो, मिग्वेल एन्क्सो बास्टोस बॉबेटा और मारिआ ब्लान्को प्रमुख हैं। सन २०११ से ह्युअर्टा डि सोटो पार्टिडो डि ला लिबेर्टाड इंडिविड्ज्युअल (पी-लिब) [इंडिविड्ज्युअल फ़्रीडम पार्टी] के सदस्य हैं।

## पुस्तकें

*  
*  तीन वॉल्यूम्स: 
*  सीरीस: हिस्टोरिआ डेल पेन्समिएन्टो इकॉनोमिका 
*  
*  सीरीस: न्युएवा बिब्लिओटेका डि ला लिबर्टाड
* 
*  
*  (मार्टिन फ़्रॉनेक के साथ)
*  (प्रारंभिक रूप मे "सोश्यलिस्मो, कैल्क्युलो इकोनोमिको वाइ फ़न्सिओन एम्प्रेसरिआल; इंस्टिट्युट ऑफ़ इकॉनोमिक अफ़ेयर्स द्वारा न्यू थिंकिंग इन पॉलिटिकल इकॉनोमी श्रंखला का एक भाग)
* 
**  (अनुवादक मेलिन्डा ए. स्ट्रॉप के साथ) यह पीडीएफ़ फ़ॉर्मेट मे मुक्त रूप से भी यहां उपलब्ध है.

## सन्दर्भ

## बाहरी कड़ियाँ

* ह्युअर्टा डि सोटो की आधिकारिक वैबसाइट 
* लुड्विग वॉन मिसेस इंस्टिट्यूट की वैबसाइट पर जीसस ह्युअर्टा डि सोटो की सुची: Author listing; मिसेस के रोजाना लेखों की सुची; फ़ैक्लटी मैम्बर का विशिष्ट इंटरव्यू.
* ह्युअर्टा डि सोटो के साथ एक इंटरव्यू जो "द ऑस्ट्रियन इकॉनोमिक्स न्यूजलैटर" मे प्रकाशित हुआ। (समर १९९७; वोल. १७, नंबर २।)
* ऑडिओविज्युअल मीडिआ, युनिवर्सिडाड फ़्रान्सिस्को मार्रोक्विन|यूएफ़एम न्यूमीडिआ
* वित्तीय संकट और आर्थिक रिसेशन
* लेस्सिओन्स डि इकॉनोमिआ एन ला युनिवर्सिडाड रे जुआन कार्लोस डि मैड्रिड
* ह्युअर्टा डि सोटो का गोल्डमनी फ़ाउंडेशन द्वारा लिया गया इंटरव्यू

श्रेणी:1956 में जन्मे लोग
श्रेणी:जीवित लोग
श्रेणी:अर्थशास्त्र
श्रेणी:अर्थशास्त्री